b'\n_START_ARTICLE_\nMegvarje\n_START_PARAGRAPH_\nMegvarje (nem\xc5\xa1ko Maglern) je naselje, z okoli 300 prebivalci, na prehodu iz Ziljske doline v Kanalsko dolino na Avstrijskem Koro\xc5\xa1kem._NEWLINE_Naselje le\xc5\xbei pod 647 m visokim prelazom Vrata-Megvarje (nem\xc5\xa1ko Th\xc3\xb6rl-Maglern), preko katerega pelje \xc5\xbeeleznica in avtocesta iz Avstrije v Italijo. Megvarje so najni\xc5\xbeji Alpski prelaz iz Srednje Evrope v Sredozemlje._NEWLINE_Na pomembni strate\xc5\xa1ki to\xc4\x8dki je na prelazu ob cesti Oglej ( Aquilea ) - Virunum \xc5\xbee v antiki nastala naselbina Medaria. Na drugi strani doline je bila ob soto\xc4\x8dju potokov Ziljice in Klju\xc5\xbeice v poznoanti\xc4\x8dnem obdobju na Hajn\xc5\xbeevem vrhu zgrajena masivna rimska utrdba pravokotne oblike 210 X 90 m. Utrdbo je obdajalo mo\xc4\x8dno obzidje s kazematnimi prizidki na notranji strani.'